**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL HUMANITARINĖS PAGALBOS SUTEIKIMO**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalimi, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.6 papunkčiu bei atsižvelgdama į Konotopo miesto (Ukraina) 2024 m. rugsėjo 13 d. prašymą Nr. 01-14/585, bei 2023 m. rugsėjo 8 d. pasirašytą bendradarbiavimo sutartį Nr. A1-49, Plungės rajono savivaldybės taryba n u s p r e n d ž i a:

1. Skirti 58 700,00 Eur (penkiasdešimt aštuonių tūkstančių septynių šimtų eurų) humanitarinę pagalbą Konotopo miestui (Ukraina), lėšas pervedant iš 004 „Socialiai saugios ir sveikos aplinkos kūrimas" programos, 01 tikslo, 01 uždavinio, 08 priemonės „Socialinės paramos organizavimas užsieniečių integracijai“ (TP)“ į Nacionalinį savanorių pagalbos koordinavimo centrą VšĮ „Stiprūs kartu“.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti su tuo susijusius dokumentus.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Sprendimo projektą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL HUMANITARINĖS PAGALBOS SUTEIKIMO“**

2024 m. rugsėjo 25 d.

Plungė

1. **Parengto sprendimo projekto tikslai, uždaviniai.** Sprendimo projekto tikslas – skirti humanitarinę pagalbą Konotopo miestui (Ukraina) teleskopinio krautuvo ir nepertraukiamo maitinimo šaltinio įsigijimui, padedant atkurti bendruomenę ir pašalinant 2024 m. rugsėjo 12 d. patirtos šahedų atakos padarinius.
2. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.
3. **Kodėl būtina priimti sprendimą, kokių pozityvių rezultatų laukiama.** Patvirtinus Savivaldybės tarybos sprendimą bus gautas pritarimas skirti humanitarinę pagalbą Konotopo miestui (Ukraina) teleskopinio krautuvo ir nepertraukiamo maitinimo šaltinio įsigijimui, padedant atkurti bendruomenę ir pašalinant 2024 m. rugsėjo 12 d. patirtos šahedų atakos padarinius.
4. **Lėšų poreikis ir finansavimo šaltiniai.** Savivaldybės biudžeto lėšos.
5. **Pateikti kitus sprendimui priimti reikalingus pagrindimus, skaičiavimus ar paaiškinimus.** Atlikus rinkos tyrimą nustatyta, jog Konotopo miestui reikalingos įrangos kaina siekia 58 700,00 eurų.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas atsižvelgiant į Konotopo miesto (Ukraina) 2024 m. rugsėjo 13 d. prašymą Nr. 01-14/585 bei Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedama:

Konotopo miesto (Ukraina) 2024 m. rugsėjo 13 d. prašymas Nr. 01-14/585 su vertimu – 3 lapai.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo**  **rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Tarptautinio bendradarbiavimo stiprinimas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė Evelina Petrikaitė